**logo**

**GRADSKA KNJIŽNICA**

**ZADAR**

**ŽUPANIJSKA MATIČNA SLUŽBA ZA NARODNE I ŠKOLSKE KNJIŽNICE**

**PLAN I PROGRAM RADA**

**U 2019. GODINI – ŠKOLSKE KNJIŽNICE**

**STUDENI, 2018. GODINE**

PLAN I PROGRAM RADA ŽUPANIJSKE MATIČNE SLUŽBE U 2019. GODINI

**MREŽA ŠKOLSKIH KNJIŽNICA** **U ZADARSKOJ ŽUPANIJI** - STANJE

* 36 knjižnica osnovnih škola
* 19 knjižnica srednjih škola

Neformalne knjižnične zbirke u privatnim (2) i umjetničkim školama (2) te učeničkom domu (1). Novoosnovana privatna školi nema školsku knjižnicu, u procesu je formiranja inicijalne zbirke knjiga (lektirnog fonda).

**TEMELJNI POSLOVI**

* **Stručni nadzor i praćenje rada školskih knjižnica**
* stručni posjeti i neposredni uvid u rad školskih knjižnica (vođenje inventarnih knjiga, stručnu obradu građe, pregled dokumentacije o posljednjoj provedenoj reviziji i otpisu knjižnične građe, …) te uvid u stanje knjižničnoga fonda, prostora i opreme;
* Sustav jedinstvenog elektroničkog prikupljanja statističkih podataka o poslovanju knjižnica – kontrola i verificiranje unesenih podataka;
* analiza poslovanja školskih knjižnica u protekloj godini prema zadanim pokazateljima uspješnosti u Sustavu jedinstvenog elektroničkog prikupljanja statističkih podataka kao i temeljem drugih statističkih podataka koje Matična služba redovito prikuplja;
* praćenje rada školskih knjižnica i proučavanje njihova stanja i potreba putem redovite komunikacije sa školskim knjižničarima;
* praćenje izvršenja preporuka Matična službe za unapređenje rada, izrečenih u izvješćima o stručnom nadzoru ili stručnom obilasku knjižnica;
* stručni tematski i radni sastanci sa školskim knjižničarima;
* stručni posjeti knjižnicama u svezi pojedinačne problematike (npr. prostornih problema, pojedinih segmenata stručnoga rada…);
* izvješća osnivačima i drugim nadležnim ustanovama (Nacionalna i sveučilišna knjižnica u Zagrebu – Hrvatski zavod za knjižničarstvo, Ured državne uprave u Zadarskoj županiji – Služba za društvene djelatnosti, a po potrebi i nadležno ministarstvo).
* **Stručno-savjetodavna pomoć**
* savjetodavna pomoć knjižnicama i osnivačima knjižnica u rješavanju prostornih problema (stručno mišljenje o postojećem prostoru, potrebnom proširenju, adaptaciji i sl. ili o izgradnji novoga prostora; sudjelovanje u izradi programskih zadataka i prijedloga organizacije prostora; suradnja s arhitektima…); savjetodavna pomoć kod ulaganja u nabavu/obnovu knjižnične opreme;
* savjetodavna pomoć knjižnicama i predlaganje rješenja o stručnom radu i potrebnom broju stručnih djelatnika radi dostizanja propisanih standarda;
* poticanje knjižnica na sustavnu izgradnju zbirki, posebno zavičajnih i drugih tematskih zbirki;
* savjetodavna pomoć prilikom uvođenja u rad novih djelatnika knjižnica;
* poticanje na redovito provođenje revizije i otpisa građe, stručna pomoć i upute, pregled dokumentacije o reviziji i otpisu, pregled popisa građe predviđene za otpis te očitovanje o provedenom otpisu;
* poticanje i pomoć pri izradi potrebnih dokumenata u svezi korištenja fonda i njegove zaštite, npr. pravilnika o radu knjižnice, pravilnika o zaštiti knjižnične građe i dr.;
* poticanje knjižnica na unos podataka te savjetodavna pomoć za rad u Sustavu jedinstvenog elektroničkog prikupljanja statističkih podataka o poslovanju knjižnica.
* **Stručno usavršavanje knjižničnog osoblja**
* organizacija stručnih programa (predavanja i seminara) u suradnji s Centrom za stalno stručno usavršavanje knjižničara;
* organizacija stručnih programa u suradnja s drugim ustanovama ili društvima (Odjel za informacijske znanosti Sveučilišta u Zadru, Društvo knjižničara Zadar, Županijsko stručno vijeće školskih knjižničara i dr.)*;*
* poticanje sudjelovanja knjižničara na stručnim seminarima i skupovima;
* individualna i/ili grupna edukacija knjižničara za rad u pojedinim modulima knjižničnog programa Crolist.

**RAZVOJNI POSLOVI**

* **Razvoj mreže knjižničnih usluga**
* poticanje ustrojavanja školskih knjižnica i zapošljavanja stručnih osoba u onim školama koje po broju razrednih odjeljenja ostvaruju uvjete za to; prema trenutnom stanju umjetničke (Glazbena škola Blagoja Berse, Glazbena škola sv. Benedikta u Zadru) i privatne škole (Privatna osnovna škola „Nova“ i Zadarska privatna gimnazija s pravom javnost) te Srednjoškolski đački dom imaju samo neformalne zbirke knjiga. Novoosnovana privatna školi nema školsku knjižnicu, u procesu je formiranja inicijalne zbirke knjiga (lektirnog fonda).
* **Pomoć osnivačima u rješavanju prostornih problema**
* suradnja s knjižničarima i ravnateljima škola na poboljšanju prostornih i ostalih uvjeta u školskim knjižnicama (OŠ Starigrad, Tehnička škola Zadar i Obrtnička škola Vice Vlatkovića Zadar i dr.).
* suradnja na projektima uređenja i opremanja knjižničnih prostora.
* **Informatizacija i povezivanje u jedinstveni knjižnično-informacijski sustav**
* poticanje preostalih školskih knjižnica na informatizaciju knjižničnog poslovanja (prema trenutno dostupnim podacima, od 56 školskih knjižnica, njih 21 ne koristi niti jedan knjižnični program);
* umrežavanje školskih knjižnica u skupne kataloge osnovnih i srednjih škola Zadarske županije;
* edukacija rada u knjižničnom programu CROLIST za knjižnice umrežene u Skupni katalog knjižnica Zadarske županije.
* **Suradnja**
* suradnja s Nacionalnom i sveučilišnom knjižnicom - Zavodom za knjižničarstvo, Ministarstvom znanosti i obrazovanja RH, Hrvatskim knjižničarskim društvom – Komisijom za pokretne knjižnice i Društvom knjižničara Zadar, Županijskim stručnim vijećem školskih knjižničara, Uredom državne uprave u Zadarskoj županiji, Sveučilištem u Zadru – Odjelom za informacijske znanosti, osnivačima knjižnica i dr.
* poticanje međusobne suradnje knjižnica, naročito na području književnih programa i manifestacija (npr. *Mjesec hrvatske knjige,* *Zadar čita*), čitateljskih kampanja i projekata te poticanje suradnje između škola i pokretnih knjižnica (bibliobusa).
* **Ostali poslovi**
* sudjelovanje u radu Stručnoga vijeća županijskih matičnih knjižnica, radu Središnjeg stručnog vijeća matičnih knjižnica RH, Sekcije za narodne knjižnice HKD-a – Komisije za pokretneknjižnice te radu drugih stručnih tijela;
* sudjelovanje na znanstvenim i stručnim skupovima i drugim oblicima stručne obuke;
* slanje obavijesti o stručnim skupovima i manifestacijama, popunjavanje i prosljeđivanje anketnih upitnika za potrebe istraživanja i sl.;
* obavljanje i drugih poslova u Gradskoj knjižnici Zadar (voditeljica Bibliobusne službe, povremena ispomoć ili zamjena na knjižničnim odjelima, sudjelovanje u stručnim timovima i projektima);
* obavljanje i drugih poslova iz nadležnosti Matične službe u skladu sa Zakonom o knjižnicama, Narodne novine br. [105/97](http://www.nn.hr/clanci/sluzbeno/1997/1616.htm), [5/98](http://www.nn.hr/clanci/sluzbeno/1998/0066.htm), [104/00](http://www.nn.hr/clanci/sluzbeno/2000/2040.htm), [69/09](http://narodne-novine.nn.hr/clanci/sluzbeni/2009_06_69_1665.html) i Pravilnikom o matičnoj djelatnosti knjižnica u Republici Hrvatskoj, Narodne novine br. 43/01.

Nada Radman, voditeljica Matične službe